વિરમગામ શહેરના ત્રણ રસ્તા પાસે ગઇકાલે રવિવારે બે અલગ- અલગ જુથો વચ્ચે જુની અદાવતે સશસ્ત્ર અથડામણ સર્જાઇ હતી. બસસ્ટેન્ડ પાસે બે જુથો સામસામે આવી ગયા હતા. જેમા બંને પક્ષે કુલ 6 લોકોને હાથ-પગ અને માથાના ભાગે ઇજા પહોંચી હતી.ઘટનાને પગલે પોલીસે કાર્યવાહી હાથ ધરી હતી જેમા 15 શખ્સો સામે ટાઉન પોલીસ મથકમાં ફરીયાદ નોંધાઇ છે.જ્યાં ઘટના બની તે જગ્યાએ વેપારીઓ ને ભયના માહોલ વચ્ચે આજરોજ વિરમગામ બસસ્ટેન્ડ વેપારી એસોસિએશન ના 100 થી વઘુ દુકાનો વેપારીઓએ સ્વયંભૂ સજજડ બંઘ પાડ્યો હતો. વઘુમાં વિરમગામ એસટી સ્ટેન્ડ વેપારી એસોસિએશન દ્રારા નાયબ પોલીસ અઘિક્ષક ને આવેદન પત્ર પાઠવ્યું હતું.